open-index/open-wikipedia-markdown huggingface dataset:
8-Way Santa

***8-Way Santa*** é o segundo álbum da banda estadounidense de grunge Tad, publicado o 1 de febreiro de 1991 a través do selo Sub Pop.

Tad tivo problemas legais despois de que o home e a muller que aparecen na portada visen o disco e demandasen a banda. A portada era unha foto manipulada, a orixinal fora atopada nun álbum mercado nunha tenda de segunda man.

*Rolling Stone* puxo este disco no posto 31 da súa lista dos 50 mellores álbums de grunge.

## Listaxe de cancións 
## Notas
37ª edición dos Óscar

A **37ª entrega dos premios Óscar** tivo lugar o día 5 de abril de 1965 no Santa Monica Civic Auditorium de Santa Monica (Estados Unidos). O mestre de cerimonia foi Bob Hope.

## Premios 
[miniatura|150px|[Jack L. Warner, mellor filme]]
[miniatura|150px|[Rex Harrison, mellor actor]]
[miniatura|150px|[Julie Andrews, mellor actriz]]
[miniatura|150px|[Peter Ustinov, mellor actor secundario]]
[miniatura|150px|[Lila Kedrova, mellor actriz secundaria]]
[miniatura|150px|[Richard M. Sherman, mellor canción e mellor banda sonora orixinal]]
[miniatura|150px|[Robert B. Sherman, mellor canción e mellor banda sonora orixinal]]
[miniatura|150px|[André Previn, mellor banda sonora adaptada]]
[miniatura|150px|[Cecil Beaton, mellor vestiario en cor]]
[miniatura|150px|[Walter Lassally, mellor fotografía en branco e negro]]
Os gañadores aparecen en primeiro lugar e en **grosas**.

### Oscar honorífico 
* William J. Tuttle
36ª edición dos Óscar

A **36ª entrega dos premios Óscar** tivo lugar o día 13 de abril de 1964 no Santa Monica Civic Auditorium de Santa Monica (Estados Unidos). O mestre de cerimonias foi Jack Lemmon.

## Premios 
[miniatura|150px|[Sidney Poitier, mellor actor]]
[miniatura|150px|[Melvyn Douglas, mellor actor secundario]]
[miniatura|150px|[Jimmy Van Heusen, mellor canción]]
[miniatura|150px|[Sammy Cahn, mellor canción]]
[miniatura|150px|[André Previn, mellor banda sonora adaptada]]
[miniatura|150px|[James Wong Howe, mellor fotografía en branco e negro]]
Os gañadores aparecen en primeiro lugar e en **grosas**.

### Irving G. Thalberg Memorial Award 
* Sam Spiegel
The Presidents of the United States of America (álbum)

***The Presidents of the United States of America*** é o álbum de estrea da banda estadounidense de  The Presidents of the United States of America, publicado en marzo de 1995 a través do selo PopLlama Records. Columbia Records asinou co grupo pouco despois do seu lanzamento para aumentar a distribución do disco.

Editado durante a época de ruptura do grunge e o punk rock, do disco sacáronse catro sinxelos: "Kitty", "Lump", "Peaches" e "Dune Buggy". Estes axudaron a que o grupo chegase ao gran público, e "Lump" pode atoparse no seu recompilatorio do ano 2000 do mesmo título. *The Presidents of the United States of America* recibiu recensións positivas e foi certificado triplo platino pola RIAA.

## Listaxe de cancións
35ª edición dos Óscar

A **35ª entrega dos premios Óscar** tivo lugar o día 8 de abril de 1963 no Santa Monica Civic Auditorium de Santa Monica (Estados Unidos). O mestre de cerimonias foi Frank Sinatra.

## Premios 
[miniatura|150px|[David Lean, mellor director]]
[miniatura|150px|[Gregory Peck, mellor actor]]
[miniatura|150px|[Anne Bancroft, mellor actriz]]
[miniatura|150px|[Ed Begley, mellor actor secundario]]
[miniatura|150px|[Patty Duke (esquerda), mellor actriz secundaria, a persoa máis nova en recibir un Óscar nunha categoría competitiva nese momento]]
[miniatura|150px|[Pietro Germi, mellor guión orixinal]]
[miniatura|150px|[Henry Mancini, mellor canción]]
Os gañadores aparecen en primeiro lugar e en **grosas**.

### Jean Hersholt Humanitarian Award 
* Steve Broidy

## Notas
34ª edición dos Óscar

A **34ª entrega dos premios Óscar** tivo lugar o día 9 de abril de 1962 no Santa Monica Civic Auditorium de Santa Monica (Estados Unidos). O mestre de cerimonias foi Bob Hope.

Sophia Loren converteuse na primeira intérprete que gañou un Óscar por unha interpretación nunha lingua diferente do inglés. Por primeira vez dúas persoas compartiron o premio ao mellor director.

## Premios 
[miniatura|150px|[Robert Wise, mellor filme e mellor director]]
[miniatura|150px|[Jerome Robbins, mellor director]]
[miniatura|150px|[Maximilian Schell, mellor actor]]
[miniatura|150px|[Sophia Loren, mellor actriz]]
[miniatura|150px|[George Chakiris, mellor actor secundario]]
[miniatura|150px|[Rita Moreno, mellor actriz secundaria]]
[miniatura|150px|[William Inge, mellor guión orixinal]]
[miniatura|150px|[Henry Mancini, mellor banda sonora e mellor canción]]
[miniatura|150px|[Boris Leven, mellor dirección artística en cor]]
Os gañadores aparecen en primeiro lugar e en **grosas**.

### Oscar honorífico 
* William L. Hendricks, "polo seu destacado servizo patriótico na concepción, escritura e produción do filme do corpo de marines *A Force in Readiness*, que deu honor á Academia e á industria cinematográfica"
* Fred L. Metzler, "pola súa dedicación e destacado servizo á Academia"
* Jerome Robbins, "polos seus brillantes logros na arte da coreografía no cinema"

### Irving G. Thalberg Memorial Award 
* Stanley Kramer

### Jean Hersholt Humanitarian Award 
* George Seaton

## Notas
33ª edición dos Óscar

A **33ª entrega dos premios Óscar** tivo lugar o día 17 de abril de 1961 no Santa Monica Civic Auditorium de Santa Monica (Estados Unidos). O mestre de cerimonias foi Bob Hope.

Foi a primeira ocasión en que se colocou unha alfombra vermella para a entrada no teatro.

## Premios 
[miniatura|150px|[Billy Wilder (dereita), mellor filme, mellor director e mellor guión orixinal]]
[miniatura|150px|[Burt Lancaster, mellor actor]]
[miniatura|150px|[Peter Ustinov, mellor actor secundario]]
[miniatura|150px|[Shirley Jones, mellor actriz secundaria]]
[miniatura|150px|[Richard Brooks, mellor guión adaptado]]
[miniatura|150px|[Bill Thomas, mellor deseño de vestiario en cor]]
[miniatura|150px|[Hayley Mills, Óscar xuvenil]]
Os gañadores aparecen en primeiro lugar e en **grosas**.

### Oscar honorífico 
* Gary Cooper, "polas súas moitas interpretacións memorábeis na pantalla e o recoñecemento internacional que, como individuo, logrou para a industria cinematográfica". Cooper estaba demasiado enfermo para asistir á cerimonia, aínda que non se informara da súa condición ao público e só a coñecía a súa familia e os amigos máis achegados. Na entrega, o seu amigo James Stewart aceptou o premio no seu nome. O emotivo discurso de Stewart deu a entender que algo ía moi mal e o día seguinte os titulares publicaron que Gary Cooper tiña cancro. Cooper faleceu o 13 de maio de 1961, menos de catro semanas despois, e seis días despois de facer sesenta anos.
* Stan Laurel, "por ser un pioneiro creativo no campo da comedia cinematográfica".

### Oscar xuvenil 
* Hayley Mills

### Jean Hersholt Humanitarian Award 
* Sol Lesser

## Notas
Jae Crowder

**Corey Jae Crowder**, nado o 6 de xullo de 1990 en Villa Rica, Xeorxia, é un xogador profesional estadounidense de baloncesto que xoga nos Milwaukee Bucks da National Basketball Association (NBA).

## Traxectoria 
Crowder foi seleccionado na 34ª posición do Draft da NBA de 2012 polos Cleveland Cavaliers. Na mesma noite do Draft, foi traspasado xunto a Jared Cunningham e Bernard James ós Dallas Mavericks a cambio de Tyler Zeller e Kelenna Azubuike.

O 18 de decembro de 2014, Crowder foi traspasado xunto a Jameer Nelson, Brandan Wright e dúas eleccións do Draft ós Boston Celtics, a cambio de Rajon Rondo e Dwight Powell.

O 22 de agosto de 2017, Crowder foi traspasado xunto a Isaiah Thomas, Ante Žižić e a elección da primeira rolda desprotexida do Draft de 2018 dos Brooklyn Nets ós Cleveland Cavaliers, a cambio de Kyrie Irving.

O 8 de febreiro de 2018, Crowder foi traspasado ós Utah Jazz nun traspaso entre tres equipos que incluía tamén ós Cavaliers e ós Sacramento Kings.

O 6 de xullo de 2019, Crowder foi traspasado xunto a Grayson Allen e Kyle Korver ós Memphis Grizzlies, a cambio de Mike Conley Jr..

O 6 de febreiro de 2020, Crowder foi traspasado ós Miami Heat nun traspaso entre tres equipos.

O 28 de novembro de 2020, Crowder asinou cos Phoenix Suns.

O 9 de febreiro de 2023, os Suns traspasaron a Crowder ós Brooklyn Nets xunto a Mikal Bridges, Cameron Johnson e catro eleccións da primeira rolda do Draft, a cambio de Kevin Durant e T. J. Warren. O traspaso acabouse convertendo nun traspaso entre catro equipos, e Crowder rematou traspasado ós Milwaukee Bucks.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
32ª edición dos Óscar

A **32ª entrega dos premios Óscar** tivo lugar o día 4 de abril de 1960 no RKO Pantages Theatre dos Anxeles (Estados Unidos). O mestre de cerimonias foi Bob Hope.

O drama épico *Ben-Hur* gañou once premios, batendo o récord que establecera *Gigi* na edición anterior.

## Premios 
[miniatura|150px|[William Wyler, mellor director]]
[miniatura|150px|[Charlton Heston, mellor actor]]
[miniatura|150px|[Hugh Griffith, mellor actor secundario]]
[miniatura|150px|[Shelley Winters, mellor actriz secundaria]]
[miniatura|150px|[Maurice Richlin, mellor guión orixinal]]
[miniatura|150px|[Jacques Cousteau, mellor curtametraxe de acción en vivo]]
[miniatura|150px|[André Previn, mellor banda sonora de musical]]
[miniatura|150px|[Jimmy Van Heusen, mellor canción]]
[miniatura|150px|[Sammy Cahn, mellor canción]]
Os gañadores aparecen en primeiro lugar e en **grosas**.

### Oscar honorífico 
* Buster Keaton, "polos seus talentos únicos que levaron á pantalla comedias inmortais"
* Lee De Forest, "polas súas invencións pioneiras que levaron o son ao cinema"

### Jean Hersholt Humanitarian Award 
* Bob Hope

## Notas
Rui Drumond

**Rui Alberto Martins Golias Drumond de Sousa**, máis coñecido como **Rui Drumond**, é un cantante portugués coñecido por participar no primeiro *Operação Triunfo*, representar Portugal no Festival de Eurovisión 2005 en Kíiv co grupo 2B e gañar a segunda edición do *The Voice Portugal* no 2014.

## Discografía 
* *Parte de mim* (2014)

## Filmografía 
### Series e programas de TV 
* *Operação Triunfo*
* *Ilha dos Amores*
* *Geração Net*
* *The Voice Portugal*
* *Festival RTP da Canção 2017*

### Espectáculos en vivo 
* *Rui Drumond and friends*

## Notas
31ª edición dos Óscar

A **31ª entrega dos premios Óscar** tivo lugar o día 6 de abril de 1959 no RKO Pantages Theatre dos Anxeles (Estados Unidos). Os mestres de cerimonias foron Jerry Lewis, Mort Sahl, Tony Randall, Bob Hope, David Niven e Laurence Olivier. Niven gañou o Oscar ao mellor actor, converténdose no único presentador da historia dos Óscar que gañou un premio na mesma cerimonia.

O produtor da cerimonia, Jerry Wald, comezou a cortar números do show para asegurarse de que durase o tempo axustado. Cortou demasiado material e a cerimonia acabou vinte minutos antes, facendo que Jerry Lewis intentase encher o tempo. Finalmente, a NBC cortou a unha reemisión dun programa deportivo.

O filme *Gigi* gañou nove Óscars, batendo o récord previo. Porén, esta marca durou pouco, xa que *Ben-Hur* a superou na seguinte edición.

## Premios 
[miniatura|150px|[David Niven, mellor actor]]
[miniatura|150px|[Susan Hayward, mellor actriz]]
[miniatura|150px|[Burl Ives, mellor actor secundario]]
[miniatura|150px|[Wendy Hiller, mellor actriz secundaria]]
[miniatura|150px|[Walt Disney, mellor curtametraxe de acción en vivo]]
[miniatura|150px|[André Previn, mellor banda sonora de musical]]
[miniatura|150px|[Cecil Beaton, mellor vestiario]]
Os gañadores aparecen en primeiro lugar e en **grosas**.

### Oscar honorífico 
* Maurice Chevalier, "polas súas contribucións ao mundo do entretemento durante máis de medio século"

### Irving G. Thalberg Memorial Award 
* Jack L. Warner

## Notas
Stana Katić

**Stana Katić**, nada en Hamilton (Ontario) o 26 de abril de 1978, é unha actriz canadense, coñecida por interpretar a detective Kate Beckett na serie de televisión *Castle*. No 2015 gañou o premio People's Choice Awards á mellor actriz de drama.

## Traxectoria 
Filla de pai serbio e nai croata que emigraron da antiga Iugoslavia ao Canadá. Posteriormente, a súa familia trasladouse a Aurora, Illinois. Pasou os seus primeiros anos movéndose entre Canadá e os Estados Unidos. Tras graduarse no West Aurora High School en 1996, estudou actuación na Goodman School of Drama. Ten catro irmáns e unha irmá, sendo ela a maior.

Ademais de inglés, fala croata, bosníaco, esloveno, francés, castelán e italiano.

## Carreira 
Stana interpretou o personaxe de Hana Gitelman en *Heroes*, o de Collete Stenger en *24* (temporada 5) e o de Jenny en *Feast of Love*, película protagonizada por Morgan Freeman. Tamén interpretou a Morgenstern na película de Frank Miller, *The Spirit*; Corrine Veneau na película de James Bond *Quantum of Solace* (aínda que orixinalmente fora seleccionada para o papel de Strawberry Fields na película); e Simone Renoir en *The Librarian: Curse of the Judas Chalice*, a terceira entrega da saga televisiva *The Librarian*.

En agosto de 2008, a ABC anunciou a estrea da serie de televisión *Castle*, con Stana como Kate Beckett e Nathan Fillion como Richard Castle. Katić interpreta a detective Katherine Beckett, quen se ve obrigada a aceptar que o escritor a "siga" e observe o seu traballo. Pronto se converte na súa musa e na inspiración para unha nova serie de libros. A trama enfócase na resolución de diversos crimes e no progreso da relación entre os protagonistas.

No verán de 2010 empezou a filmar *For Lovers Only* cos irmáns Polish en Francia, e *The Double* con Richard Gere.

Foi membro do xurado entre o 29 de maio e o 5 de xuño de 2011, no Festival de Cine de Zlín, onde *For Lovers Only* fixo a súa estrea mundial. Traballou noutra película, *Big Sur*, na que interpreta a Lenore Kandel. Na Comic-Con de 2011 en San Diego, houbo un anuncio oficial na revista Entertainment Weekly, de que se convertería na voz de Talia al Ghul en *Batman: Arkham City*. Tamén fixo unha película chamada *CBGB* que conta a historia dun local de Nova York da década de 1970 chamado CBGB.

No ano 2014 gañou o seu primeiro premio do People´s Choice Awards pola súa actuación en Castle, onde interpreta a Kate Beckett, sendo a primeira vez que estaba nomeada como actriz, e gañando o premio de mellor actriz dunha serie dramática e, por terceira vez, a de mellor serie, Castle. Ademais, no 2015 comezou o ano gañando o premio de actriz, de serie e conseguindo á súa vez o seu compañeiro Nathan Fillion o premio ao mellor actor.

## Filmografía 
### Cine 
### Televisión 
### Videoxogos 
### Premios 
## Notas 
## Véxase tamén 
### Ligazóns externas 
* *Stana Katic*  en TV.com .
Russian Circles

**Russian Circles** é unha banda estadounidense de rock/metal instrumental procedente de Chicago. Nos seus inicios xirou como abreconcertos con grupos como Boris, Isis, Red Sparowes, Minus the Bear, Daughters, Coheed and Cambria, Mono e Pelican, ademais de aparecer no festival SXSW en 2006 e no Bonnaroo en 2009. Tamén actuou de abreconcertos para Tool durante a súa primeira xira no Reino Unido en 2007. O seu nome foi collido dun exercicio usado en xóckei sobre xeo.

## Traxectoria 
A banda foi formada a finais de 2004 polo guitarrista Mike Sullivan e o baixista Colin DeKuiper (ámbolos dous tocaban anteriormente no grupo instrumental Dakota/Dakota), e rapidamente recrutaron ao batería Dave Turncrantz, que tocara na banda de St. Louis Riddle of Steel. No ano 2006 Russian Circles publicaría o seu traballo de estrea, *Enter*.

En outono de 2007, anunciouse que a banda rompera a súa relación con Colin DeKuiper. Como resultado, as pistas de baixo do seu segundo álbum, *Station*, serían gravadas polo ex-baixista de Botch e These Arms Are Snakes Brian Cook, que se uniría ao grupo permanentemente. O seu terceiro traballo, *Geneva*, lanzouse o 20 de outubro de 2009 e chegou ao número 24 da lista *Billboard Heatseekers*.

No ano 2011 Russian Circles asinou un contrato con Sargent House, que anteriormente só publicara en exclusiva os álbums da banda en edicións limitadas en vinilo. O seu cuarto álbum, *Empros*, foi lanzado o 25 de outubro de 2011. Tras a edición o grupo iniciou unha xira de promoción xunto con Deafheaven. En maio de 2013 o grupo comezou a gravar o seu quinto traballo de estudio, producido por Brandon Curtis. *Memorial* publicouse a finais de outubro dese ano e aparece Chelsea Wolfe como vocalista invitada. Xuntos comezarían unha xira por Europa ese mesmo outono.

## Discografía 
## Notas 
## Véxase tamén 
### Ligazóns externas 
* Páxina oficial
Helms Alee

**Helms Alee** é unha banda estadounidense de sludge metal formada no ano 2007. Baseada en Seattle, Helms Alee está composto por Ben Verellen, antigo membro de Harkonen e Roy, Dana James e Hozoji Margullis. Helms Alee publicou cinco álbums de estudio, *Night Terror* (2008) e *Weatherhead* (2011), a través de Hydra Head Records, e *Sleepwalking Sailors* (2014), *Stillicide* (2016), e *Noctiluca* (2019) a través de Sargent House (selo co cal asinou no ano 2013). "Helms Alee" é un termo náutico, incluído nos comandos para virar un veleiro.

## Discografía 
## Notas 
## Véxase tamén 
### Ligazóns externas 
*Bandcamp da banda
* Perfil da banda en Facebook
Ainhoa Rebolledo

**Ainhoa Rebolledo Torrens**, nada en Santiago de Compostela en 1987, é unha escritora galega en lingua castelá.

## Traxectoria 
Estudou Tradución e interpretación en Madrid e fixo un máster de edición en Barcelona. En 2015 gañou o premio Tandaia coa novela *Wolframio*.

## Obras 
* *Mari Klinski,* 2012.
* *Tricot*, 2013.
* *Gornú*, 2015.

* *Wolframio*, 2015.

## Notas 
## Véxase tamén 
### Ligazóns externas 
* 
*
Bulus Nabil al-Saya

**Bulus Nabil al-Saya** (en ), nado o 29 de decembro de 1939 en Ain al-Kharrubi (Líbano), é un arcebispo maronita libanés, arcebispo de Haifa e Terra Santa e exarca patriarcal de Xerusalén e Palestina entre 1996 e 2011, e dende 2011 até 2016 bispo curial do patriarcado de Antioquía.
## Traxectoria 
Foi ordenado sacerdote o 6 de agosto de 1967. O 8 de xuño de 1996 foi nomeado arcebispo de Haifa e Terra Santa, e exarca patriarcal de Xordania e Xerusalén e Palestina. Recibiu a consagración espicopal de mans do patriarca de Antioquía Nasrala Pedro Sufair o 5 de outubro.

O 6 de xuño de 2011 foi elixido bispo curial do patriarcado de Antioquía. Retirouse como bispo curial o 17 de xuño de 2016.

## Notas
Percival e outras historias

***Percival e outras historias*** é un libro de relatos de Xosé Luís Méndez Ferrín, publicado en 1958 por Editorial Galaxia. Está adicado a Ramón Piñeiro e Ramón Otero Pedrayo, e a primeira edición inclúe un prólogo de Francisco Fernández del Riego.

O libro inclúe catorce relatos: "Percival", "A cancela", "Os ollos de Kelma", "O asesino", "Nhadron", "Lorelai", "O verdugo", "Grieih", "O crime do chalet vermello", "Mantis religiosa", "O templo", "Philoctetes", "Triafo e o vento" e "O dique de area".

## Edición
O libro foi publicado por vez primeira na colección Illa Nova de Editorial Galaxia, en febreiro de 1958. En 2013 foi reeditado por Edicións Xerais de Galicia.

## Traducións 
*Ao éuscaro por Andrés Urrutia Badiola co título de *Percival* publicado en 1989 por Hegats.
*Ao inglés por Benigno Fernández Salgado, John Rutherford e Xelís de Toro co título de *Them and other stories* publicado en 1996 por Planet Books.
*Ao castelán por Moncha Fuentes Arias e Víctor Fernández Freixanes co título de *Percival en su bosque* publicado en 1997 por Alianza Editorial, Col. Minibolsillo.

## Notas
Xavier Soto Valenzuela

**Xavier Victoriano Soto Valenzuela**, nado en Vigo en 1893 e finado en Lugo o 17 de decembro de 1936, foi un escritor, xornalista e político galego.

## Traxectoria 
Fillo de Avelino Soto Collarte e Milagros Valenzuela Moreno. Empregado mercantil. Militante nacionalista, foi presidente da Mocidade de Vigo (xuventudes das Irmandades) en 1921, e escribiu nese ano con Manuel Antonio o manifesto "Terra Ceibe", que se publicou como panfleto e despois foi reproducido polo periódico *A Nosa Terra*, como resposta á negativa do pleno do Concello de Vigo a que a bandeira galega ondease o día de Santiago ao carón da española. Foi director de *La Garra*, elixido presidente da Agrupación Artística en decembro de 1922, cargo do que dimitiu ao cabo duns días. Presidiu a Asociación de Empregados Mercantís Mercurio, e en representación desta asociación foi nomeado concelleiro de Vigo en abril de 1929.

Durante a República foi concelleiro en Vigo nas filas da Alianza Agraria. Participou na Asemblea Galega de Compostela en xullo de 1932 que nomeou a comisión encargada de redactar o Estatuto de Autonomía. Instalado en Viveiro, foi presidente da Comisión de Iniciativas en 1935. Foi elixido secretario do comité local de Izquierda Republicana de Viveiro en novembro de 1935. En febreiro de 1936 foi nomeado concelleiro de Viveiro e elixido tenente alcalde. Foi presidente do Comité local de Autonomía de Viveiro.

Co golpe de Estado do 18 de xullo de 1936 foi detido en Viveiro o 27 de xullo. Trasladado a Lugo, foi xulgado por rebelión militar e condenado a pena de morte. Foi executado en Lugo o 17 de decembro, ás 8, nas tapias do cuartel da Garda Civil.
miniatura|250px|Xavier Soto homenaxeado polo cadro de declamación Aurora de Sárdoma en 1924.

## Obras 
É autor da comedia en galego *O lóstrego*, publicada en *La Concordia* en 1919, que foi estreada ese ano en Vigo polo cadro Juventud Artística. En febreiro de 1924 o cadro de declamación La Aurora de Sárdoma estreou a súa obra *Terra ceibe*.

## Vida persoal 
Casou con María del Carmen Vázquez González en 1924.

## Notas 
## Véxase tamén 
### Bibliografía 
* 
* 
### Ligazóns externas 
* Ficha en Represión franquista en Lugo
Campionato de Galicia de fútbol 1935/36

O **Campionato de Galicia** da **Serie A 1935/36** foi a vixésimo segunda edición do Campionato de Galicia de fútbol organizado pola Federación Galega de Fútbol. Comezou en setembro de 1935 e rematou en novembro do mesmo ano. O primeiro posto do torneo outorgaba a clasificación para a Copa de España.
Participaron o Club Lemos, o Eiriña Club de Fútbol, o Racing Club de Ferrol, o Lugo Sporting Club, o Club Coruña e o Vilagarcía Foot-ball Club. O Celta de Vigo, o Deportivo da Coruña e o Unión Sporting Club non participaron por tomaren parte do Campionato Mancomunado Galaico-Ástur desa tempada. O torneo foi disputado en forma de liga a dúas voltas. Proclamouse campión o Club Lemos.

## Calendario
### Primeira volta
### Segunda volta
**(1)** *O partido non se xogou por problemas xurdidos no Eiriña, sendo outorgados os puntos en disputa ó Lugo Sporting.*

## Clasificación
## Notas 
## Véxase tamén
### Outros artigos
*Campionato Mancomunado Galaico-Ástur 1935/36
*Copa Galicia de fútbol 1935/36
Alexandría de Oxiana

**Alexandría de Oxiana** ou **Alexandría do Oxo** foi unha cidade supostamente fundada por Alexandre Magno nas ribeiras do río Oxo (río Amu Daria), na súa confluencia co Kokcha, e ás portas da India. Foi un dos focos do helenismo en Oriente durante case dous séculos ata a súa aniquilación por invasores nómades contra o ano 145 a. C., data probable da morte do monarca grecobactriano Eucrátides I.[miniatura|250px|Ai-Khanoum está no extremo oriental da antiga [Bactria.|esquerda]]Correspóndese coa actual cidade de **Ai-Khanoum** ou **Ay Khanum** (literalmente “Dama Lúa” na lingua uzbeka), situada no nordeste de Afganistán na provincia de Kondoz, preto da fronteira de Tadjiikistán. A cidade foi escavada por arqueólogos franceses e rusos entre os anos 1964 e 1978. A escavación foi dirixida por Paul Bernard, quen suspendeu os traballos pola Guerra de Afganistán. Durante a contenda, o lugar arqueolóxico foi parte da fronte bélica, o cal produciu danos, ós cales se sumaron outros, de maior importancia, causados polos saqueos, que deixaron unicamente uns poucos restos do material orixinal.
David Jenkins

**David Jenkins**, nado en Blaenclydach o 29 de maio de 1912 e finado en Aberystwyth o 6 de marzo de 2002, foi un bibliotecario, editor e escritor galés, bibliotecario da Biblioteca Nacional de Gales de 1969 a 1979.

## Traxectoria 
Jenkins naceu no sur de Gales, en Glamorgan, fillo dun mineiro que procedía do norte, e tras sufrir un ataque de pneumonía en 1921 comezou a pasar longas tempadas con familiares no norte, en Penrhyn-coch (en Trefeurig) ata se establecer alí definitivamente coa súa avoa. Graduouse en literatura galesa na Universidade de Aberystwyth en 1935. Traballou temporalmente na Biblioteca Nacional de Gales entre 1937 e 1939. Durante a segunda guerra mundial chegou ao rango de comandante, estivo na liberación de París e nas primeiras unidades que en Polonia e no norte de Alemaña entraron nos campos de concentración. En 1946 volveu a Gales e ingresou na Biblioteca Nacional de Gales, no departamento de libros impresos, foi conservador axudante (1949-1957), conservador (1957-1962), conservador xefe (1962-1969) e finalmente bibliotecario (1969-1979). Foi tamén secretario da Welsh Bibliographical Society e editor do seu periódico, *Journal of the Welsh Bibliographical Society* entre 1964 e 1979. Presidente do Cyngor Llyfrau Cymru entre 1974 e 1980. Escribiu unha biografía de T. Gwynn Jones que publicou en Gwasg Gee en 1973, autor ao que volveu co volume *Bro a Bywyd T. Gwynn Jones* en 1984 cun carácter máis divulgativo e menos especializado. En 1992 publicou un estudo sobre a comunidade de Trefeurig, *Bro Dafydd ap Gwilym* e ao ano seguinte *O Blas Gogerddan i Horeb (Taith Dwy Ganrif)*, un estudo sobre a capela baptista de Penrhyn-coch. En 2002 publicou a historia oficial da Biblioteca Nacional de Gales, *A Refuge in Peace and War: The National Library of Wales to 1952* escrita ao longo de vinte anos.

## Notas
Blackridge

**Blackridge** (, ) é unha vila de 1953 habitantes no oeste de Lothian Occidental en Escocia.

O primeiro rexistro do nome da vila data de 1581, como Blakrig, as formas Blackrig e despois Blackrigg convertéronse en estándar ata que se impuxo Blackridge nos documentos oficiais contra 1840.  Blackrig permanece a forma local e o estándar en escocés. Así e todo vila moderna ten a súa  orixe na construción da nova estrada entre  Edimburgo-Glasgow en 1796 e a construción dunha remuda a medio camiño entre as dúas cidades, coñecida oficialmente como Westcraigs Inn e localmente como Craig Inn, local que agora serve como centro social e biblioteca.
## Notas
Rubén Pérez Correa

**Rubén Pérez Correa**, nado en Vigo en 1977, é un político galego.

## Traxectoria 
miniatura|Papeleta das Eleccións locais 2019 en Vigo de Marea de Vigo.
Licenciado en Historia pola Universidade de Santiago de Compostela. Membro do Comité Central do Partido Comunista de Galicia dende 1997 e do seu comité executivo dende 2000. Militante de CCOO desde 2004. Foi secretario de organización da federación galega do PCE, e de Esquerda Unida. Actualmente é coordinador local de Esquerda Unida en Vigo. Foi elixido candidato da Marea de Vigo para as eleccións municipais de 2015, 2019 e as de 2023. 
Logo das Eleccións xerais de España de 2023 pasou a ser secretario de Estado de Mocidade e Infancia.

## Notas
## Véxase tamén 
### Ligazóns externas 
*Ficha en Izquierda Unida
Rubén Pérez

Co nome de **Rubén Pérez** podemos referirnos a:

***Rubén Pérez Correa**, político galego (n. 1977).
***Rubén Pérez Moreno**, ciclista vasco (n. 1981).
***Rubén Pérez del Mármol**, futbolista español (n. 1989).
El Tanque (Vigo)

***El Tanque*** foi un semanario editado en Vigo entre 1922 e 1923.

## Historia e características 
miniatura|"A prensa de Vigo".
Subtitulado *Semanario político*, apareceu o 23 de abril de 1922.. Portavoz oficioso de Rafael Gasset Chinchilla, estaba dirixido por José Carbonell Alsina.. Foi primeiro semanario e despois pasou a bisemanario. Foi suspendido pola autoridade militar a principios de novembro de 1923 e o seu director encarcerado, aínda que foi prontamente liberado.

## Notas 
## Véxase tamén 
### Bibliografía 
### Outros artigos 
* Lista de publicacións impresas da provincia de Pontevedra
29ª edición dos Óscar

A **29ª entrega dos premios Óscar** tivo lugar o día 27 de marzo de 1957 no RKO Pantages Theatre dos Ánxeles (Estados Unidos). Os mestres de cerimonias foron Jerry Lewis e Celeste Holm.

Nesta edición incluíuse por primeira vez o Óscar ao mellor filme en lingua non inglesa de xeito competitivo. Ademais foi a primeira en que os cinco filmes candidatos ao mellor filme (todos épicos de grande escala) eran en cor.

Na categoría de mellor argumento orixinal houbo dúas peculiaridades. O Óscar a *The Brave One* foi outorgado a Robert Rich, pseudónimo de Dalton Trumbo, que nesa época estaba na lista negra e non podía ser acreditado co seu nome real. Ademais, Edward Bernds e Elwood Ullman retiraron os seus nomes para ser considerados para o premio polo seu traballo en *High Society*, xa que a candidatura era para o musical protagonizado por Grace Kelly, mentres que Bernds e Ullman escribiran o filme homónimo dos Bowery Boys.

James Dean converteuse no primeiro actor que recibiu unha segunda candidatura póstuma como intérprete.

## Premios 
[miniatura|150px|[Mike Todd, mellor filme]]
[miniatura|150px|[George Stevens, mellor director]]
[miniatura|150px|[Yul Brynner, mellor actor]]
[miniatura|150px|[Ingrid Bergman, mellor actriz]]
[miniatura|150px|[Anthony Quinn, mellor actor secundario]]
[miniatura|150px|[Dorothy Malone, mellor actriz secundaria]]
[miniatura|150px|[Dalton Trumbo, mellor argumento]]
[miniatura|150px|[Cedric Gibbons, mellor dirección de arte en branco e negro]]
Os gañadores aparecen en primeiro lugar e en **grosas**.

### Oscar honorífico 
* Eddie Cantor, "polos seus distinguidos servizos á industria do cinema"

### Irving G. Thalberg Memorial Award 
* Buddy Adler

### Jean Hersholt Humanitarian Award 
* Y. Frank Freeman

## Notas
28ª edición dos Óscar

A **28ª entrega dos premios Óscar** tivo lugar o día 21 de marzo de 1956 no RKO Pantages Theatre dos Ánxeles (Estados Unidos). Os mestres de cerimonias foron Jerry Lewis, Claudette Colbert e Joseph L. Mankiewicz.

*Marty*, un filme sinxelo de baixo orzamento gañou o Óscar ao mellor filme, o máis curto da historia e o segundo que tamén gañou a Palma de Ouro.

## Premios 
[miniatura|150px|[Ernest Borgnine, mellor actor]]
[miniatura|150px|[Anna Magnani, mellor actriz]]
[miniatura|150px|[Jack Lemmon, mellor actor secundario]]

[miniatura|150px|[Paddy Chayefsky, mellor guión]]
[miniatura|150px|[Walt Disney, mellor curtametraxe documental]]
[miniatura|150px|[James Wong Howe, mellor fotografía]]
[miniatura|150px|[Charles LeMaire, mellor vestiario en cor]]
Os gañadores aparecen en primeiro lugar e en **grosas**.

### Mellor filme en lingua non inglesa 
* *Miyamoto Musashi* (Xapón)

## Notas
Gran Premio do Reino Unido de 1983

O **Gran Premio do Reino Unido de 1983** (oficialmente o XXXVI Marlboro British Grand Prix) foi unha carreira de automobilismo de Fórmula Un, celebrada o 16 de xullo de 1983 no circuíto de Circuíto de Silverstone, Northamptonshire, Inglaterra. Foi a novena carreira do Campionato do Mundo da tempada de , disputada sobre 67 voltas.

## Resumo da carreira 
A cualificación viu aos Ferrari copando a primeira fila con René Arnoux que bateu a Patrick Tambay por máis de 0,6 segundos. O líder do campionato Alain Prost co Renault foi terceiro, con Elio de Angelis co Lotus xunto a el na segunda fila. Os dous Brabham formaron a terceira fila con Riccardo Patrese diante de Nelson Piquet, mentres que na cuarta fila estaban Eddie Cheever no segundo Renault e Manfred Winkelhock no ATS. Completando os dez primeiros estaban Andrea de Cesaris no Alfa Romeo e Derek Warwick no Toleman. Máis abaixo na grella, o equipo Spirit co seu Honda con motor turbo fixo un impresionante debut con Stefan Johansson décimo cuarto clasificado, por diante de ambos McLarens e só un posto por detrás do vixente Campión do Mundo Keke Rosberg no Williams.

Ao comezo da carreira, Tambay superou a Arnoux, mentres que de Angelis retirouse pronto co turbo roto. O motor de Cheever fallou dúas voltas máis tarde, mentres que Johansson retirouse na volta 5 con problemas no sistema de combustible. Cando o turbo de Patrese rompeu na volta 9, Piquet quedou no cuarto lugar detrás dos Ferrari e Prost, con de Cesaris quinto e Winkelhock sexto. Prost superou a Arnoux na volta 14, seguido de Piquet cinco voltas máis tarde. Logo, na volta 20, Prost pasou a Tambay e púxose líder, Piquet situouse segundo na volta 31. Nas últimas etapas da carreira, o motor de Winkelhock fallou e de Cesaris caeu detrás do seu compañeiro Mauro Baldi, mentres que Nigel Mansell, que cualificara 18º no segundo Lotus, fixo unha gran remontada, e pasou a Arnoux na volta 48 para poñerse 4º. Na bandeira a cadros, Prost estaba 19 segundos por diante de Piquet con Tambay, Mansell, Arnoux e Niki Lauda completando os seis primeiros.

No campionato de pilotos, Prost duplicou a súa vantaxe sobre Piquet a seis puntos, con Tambay dous puntos máis atrás. Renault logrou o liderado absoluto do Campionato de Construtores, tres puntos por diante de Ferrari.

## Clasificación 
### Cualificación 
* † — Tempo anulado.

### Carreira 
## Posicións logo da carreira 
;Clasificación no campionato de pilotos

;Clasificación do campionato de construtores

* **Nota**: Só están incluídos os cinco primeiros postos en ambos os grupos de clasificación.

## Notas 
*A menos que se indique o contrario, todos os resultados da carreira tómanse de *

## Véxase tamén
27ª edición dos Óscar

A **27ª entrega dos premios Óscar** tivo lugar o día 30 de marzo de 1955 no RKO Pantages Theatre dos Ánxeles (Estados Unidos). Os mestres de cerimonias foron Bob Hope e Thelma Ritter.

*A lei do silencio* igualou o récord de oito premios de *Foise co vento* e *From Here to Eternity* e foi o primeiro filme que conseguiu tres candidaturas ao mellor actor secundario. Dorothy Dandridge foi a primeira actriz afroamericana candidata á mellor actriz.

## Premios 
[miniatura|150px|[Elia Kazan, mellor director]]

[miniatura|150px|[Grace Kelly, mellor actriz]]
[miniatura|150px|[Edmond O'Brien, mellor actor secundario]]
[miniatura|150px|[Eva Marie Saint, mellor actriz secundaria]]
[miniatura|150px|[Walt Disney, mellor longametraxe documental]]
[miniatura|150px|[Sammy Cahn, mellor canción]]
Os gañadores aparecen en primeiro lugar e en **grosas**.

### Oscar honorífico 
*Bausch and Lomb Optical "polas súas contribucións ao avance da industria cinematográfica"
*Kemp R. Niver "polo desenvolvemento do Renovare Process que fixo posible a restauración da colección cinematográfica da Biblioteca do Congreso"
*Greta Garbo "polas súas inesquecibles interpretacións da pantalla"
*Danny Kaye "polos seus talentos únicos, o seu servizo á Academia, á industria cinematográfica e ao pobo americano"
* Jon Whiteley e Vincent Winter "polas súas destacadas interpretacións xuvenís en *The Little Kidnappers*"

### Mellor filme en lingua non inglesa 
* *Jigokumon* (Xapón)

## Controversias 
Brando recibiu o seu primeiro Óscar pola súa interpretación en *A lei do silencio* fronte ao favorito Bing Crosby. Porén, hoxe considérase que a vitoria de Brando é das máis merecidas da historia dos Óscar. Logrou o premio na cuarta candidatura consecutiva, un récord non igualado.

Aínda máis sorprendente foi que Grace Kelly gañase o premio á mellor actriz. Judy Garland, a gran favorita por *A Star Is Born*, non puido asistir á cerimonia porque acababa de dar a luz o seu terceiro fillo. Leváronse cámaras ao seu cuarto para que puidese dar as grazas pola súa vitoria. Groucho Marx envioulle posteriormente un telegrama dicindo que a súa derrota era "o maior roubo dende o de Brink's".

Outra gran sorpresa foi a vitoria da canción homónima do filme de 20th Century Fox *Three Coins in the Fountain* en lugar de "The Man That Got Away" de *A Star Is Born*.

## Notas
Cory Jefferson

**Cory Allen Jefferson**, nado o 26 de decembro de 1990 en Tacoma, Washington, é un ex xogador estadounidense de baloncesto profesional.

## Traxectoria 
O 26 de xuño de 2014, Jefferson foi elixido na 60ª posición do Draft da NBA de 2014 polos San Antonio Spurs. Na mesma noite do Draft, foi traspasado ós Brooklyn Nets. O 23 de xullo de 2014, asinou un contrato cos Nets. O 1 de xaneiro de 2015, os Nets asignaron a Jefferson ós Maine Red Claws, afiliado dos Boston Celtics na NBA Development League. O 8 de xaneiro de 2015 volveu ós Nets.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Gran Premio de Alemaña de 1983

O Gran Premio de Alemaña de Fórmula 1 de  (oficialmente o **Großer Preis von Deutschland**) foi unha carreira de Fórmula 1 que se celebrou en Hockenheimring o 7 de agosto de 1983. Foi a décima rolda da tempada de . A carreira foi o 42º Gran Premio de Alemaña e o oitavo, que se celebrou en Hockenheim. A carreira levouse a cabo sobre 45 voltas ao circuíto de 6´797 quilómetros para unha distancia total de carreira de 306 quilómetros.

A carreira foi gañada por René Arnoux pilotando o Ferrari, a súa segunda vitoria en tres carreiras (logo da súa vitoria en Canadá) que o puxo en loita polo campionato . Andrea de Cesaris nun Alfa Romeo 183T e Riccardo Patrese nun Brabham - BMW completaron o podio. Niki Lauda foi descualificado por dar marcha atrás co seu McLaren - Ford nos pits.

## Clasificación 
### Cualificación 
### Race 
## Posicións logo da carreira 
;Clasificación do campionato de pilotos

;Clasificación do campionato de construtores

* **Nota**: Só están incluídos os cinco primeiros postos en ambos os grupos de clasificación.

## Notas 
*A menos que se indique o contrario, todos os resultados da carreira tómanse de *

### Ligazóns externas
Campionato de Galicia de fútbol 1933/34

O **Campionato de Galicia** da **Serie A 1933/34** foi a vixésima edición do Campionato de Galicia de fútbol organizado pola Federación Galega de Fútbol. Comezou en setembro de 1933 e rematou en outubro do mesmo ano. Os tres primeiros postos do torneo outorgaban a clasificación para a Copa de España.
Participaron o Celta de Vigo, o Eiriña Club de Fútbol, o Unión Sporting Club, o Deportivo da Coruña, o Racing Club de Ferrol e o Galicia Sport Club. O torneo foi disputado en forma de liga a dúas voltas. Proclamouse campión o Celta de Vigo, seguido na clasificación polo Deportivo da Coruña e mais polo Racing de Ferrol.

## Calendario
### Primeira volta
### Segunda volta
## Clasificación
## Notas
Semanario Patriótico de Vigo

***Semanario Patriótico de Vigo*** foi un periódico editado en Vigo en 1823.

## Historia e características 
Foi o primeiro periódico vigués. Apareceu o 2 de maio de 1823, co obxectivo de transmitir aos habitantes da nova provincia de Vigo a información oficial e oficiosa dos órganos políticos e administrativos. O último número coñecido é o 13, do 8 de xullo de 1823

## Véxase tamén 
### Bibliografía 
* 
* 
* 

### Outros artigos 
* Provincia de Vigo
Henley-in-Arden

**Henley-in-Arden** é unha vila e parroquia civil de Warwickshire en Inglaterra. O seu nome fai referencia ao antigo bosque de Arden. A súa poboación é de 2074 habitantes segundo o censo de 2011. A vila ten estación de tren e hai servizos regulares con Birmingham e Stratford-upon-Avon e está localizada a uns poucos quilómetros da M40 que une Birmingham con Londres.

## Notas
Xerardo Neira

**Xerardo Neira Pereira**, nado en Santiago de Compostela no 1978, é un escritor, guionista e xornalista galego. Tamén é biólogo titulado e matemático afeccionado. É irmán do tamén escritor Henrique Neira.
## Traxectoria 
Estudou bioloxía na Universidade de Santiago de Compostela. Traballou nos xornais *El Correo Gallego*, *O Correo Galego* e *Galicia Hoxe*. Tamén participou na produción da serie documental *Doutra banda* para a Televisión de Galicia.

## Obra 
* *O rei dos lobos*, 2006.
* *Perigo biolóxico*, en *GZ Crea 2006 Certame galego de creadores novos-relato*, 2007.
* *O asegurador de OVNIs*, 2007.
* *Cultura.rede: 1.001 webs para coñecer a cultura de Galicia*, 2007.
* *A lenda do comebrasas*, en *Premios GZ Crea de Relato 2007*, 2008.
* *A orella de Jenkins*, en *VIII Certame Literario de Relatos Curtos Os Viadutos*, 2008.
* *O capador de boinas*, 2013.
* *O reloxeiro de Einstein*, en *Ciencia que conta 2012*, 2013.
* *O Apalpador do Meridiano*, en *Fototexto II*, 2014.

### Obras colectivas 
* *O Val do Ulla. Unha comarca natural*, 2006.
* *XXV Fitos da Cultura Galega*, 2008.
* *As pontes do río Ulla. Natureza e cultura*, 2013.
* *Sarandón: anacos de historia*, 2014.

### Produción científica 
* *A geometric construction of the tribonacci constant with marked ruler and compass*, 2020.
## Premios 
* VIII Certame de Relatos Curtos Os Viadutos por "A orella de Jenkins".
## Véxase tamén 
### Ligazóns externas 
* Consello da Cultura Galega: http://www.culturagalega.org/lg3/lg3_autor_detalle.php?Cod_prsa=831&busca=Xerardo%20Neira
* *Informe de Literatura 2008* do Centro Ramón Piñeiro para a Investigación en Humanidades: http://www.cirp.es/rec2/informes/upload/ver/inf2008/Informe_Literatura_2008.pdf
* Galaxia de autores: https://web.archive.org/web/20150402094228/http://www.editorialgalaxia.es/autores/autor.php?id_autor=1012
* *O reloxeiro de Einstein*, en *Ciencia que conta 2012*, en formato electrónico: http://www.cienciaqueconta.com/wp-content/uploads/2013/10/CienciaQueConta2012.pdf
* *O Apalpador do Meridiano* en formato electrónico: http://www.fotoforumcompostela.com/?p=999
* *Doutra banda*, no 'streaming' da TVG: http://www.crtvg.es/tvg/a-carta/programa/doutra-banda
* *A geometric construction of the tribonacci constant with marked ruler and compass*, na On-Line Encyclopedia of Integer Sequences: https://oeis.org/A058265/a058265_3.pdf
Thaddeus Young

**Thaddeus Charles Young**, nado o 21 de xuño de 1988 en Nova Orleáns, Luisiana, é un xogador americano de baloncesto profesional que xoga nos Phoenix Suns da National Basketball Association (NBA).

## Traxectoria profesional 
O 28 de xuño de 2007, Young foi elixido na 12ª posición do Draft da NBA de 2007 polos Philadelphia 76ers. Fixo o seu debut na NBA o 7 de novembro de 2007, na vitoria dos Sixers por 94-63 contra os Charlotte Bobcats. Young rematou o partido con 6 puntos e 3 rebotes.

O 23 de agosto de 2014, completouse un traspaso entre os Sixers, os Minnesota Timberwolves e os Cleveland Cavaliers. Como parte do acordo, Young foi traspasado ós Timberwolves xunto a Andrew Wiggins e Anthony Bennett, os dous entón nos Cavaliers. Os Cavaliers recibiron a Kevin Love de Minnesota, e os Sixers recibiron a Luc Mbah a Moute e Alexey Shved dos Timberwolves, e unha elección da primeira rolda do Draft de 2015 por parte dos Cavaliers.

O 19 de febreiro de 2015, Young foi traspasado ós Brooklyn Nets a cambio de Kevin Garnett. Ó día seguinte fixo o seu debut cos Nets, na vitoria por 114-105 sobre os Los Angeles Lakers. Young rematou con 8 puntos e 4 rebotes en 12 minutos de xogo.

O 7 de xullo de 2016, Young foi traspasado ós Indiana Pacers a cambio dos dereitos do Draft de Caris LeVert.

O 6 de xullo de 2019, Young asinou cos Chicago Bulls.

O 11 de agosto de 2021, Young foi traspasado xunto a Al-Farouq Aminu e varias eleccións do Draft ós San Antonio Spurs, a cambio de DeMar DeRozan.

O 10 de febreiro de 2022, Young foi traspasado xunto a Drew Eubanks e unha elección da segunda rolda do Draft ós Toronto Raptors, a cambio de Goran Dragić e unha elección da primeira rolda do Draft de 2022. O 30 de xuño de 2022, Young asinou un contrato de dous anos cos Raptors.

O 8 de febreiro de 2024, os Raptors traspasaron a Young xunto a Dennis Schröder ós Brooklyn Nets a cambio de Spencer Dinwiddie, pero foi cortado ese mesmo día.

O 20 de febreiro de 2024, Young asinou cos Phoenix Suns.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Semanario Instructivo

***Semanario Instructivo*** foi un periódico semanal editado en Santiago de Compostela durante seis meses, tódolos venres de marzo a agosto de 1838.

## Historia e características 
[miniatura|*Paso do Ulla por [San Xoán da Cova, A Ponte Ulla, Vedra|S. Xoán da Cova*, Ramón Gil Rey, 1838.]]
Subtitulado *Periódico de Agricultura, Ciencias Naturales y Artes*, apareceu o 2 de marzo de 1838. Fundado e dirixido polo médico e botánico José María Gil Rey e auspiciado pola Real Sociedade Económica de Amigos do País de Santiago, foi a primeira publicación ilustrada de Galicia, pois, xunto a artigos de física, agricultura ou historia natural, cada número incluía unha lámina litografada de Ramón Gil Rey, irmán de José María. Constaba de catro páxinas de tamaño folio, impresas a dúas columnas. Editouse nos obradoiros de José Núñez Castaño. Mantívose ata o número 27, correspondente ao 31 de agosto.

## Notas 
## Véxase tamén 
### Bibliografía 
* 
* 
* 

### Outros artigos 
* Real Sociedade Económica de Amigos do País de Santiago
### Ligazóns externas 
* '''' en Galiciana.
El Diario

***El Diario*** foi o nome de varias publicacións:

****El Diario***, periódico publicado en Vigo en 1864.
****El Diario***, periódico publicado en Santiago de Compostela en 1865.
****El Diario***, periódico publicado en Pontevedra en 1874.
****El Diario***, periódico liberal publicado en Pontevedra en 1882.
****El Diario***, periódico publicado en Ourense en 1891.

## Véxase tamén 
**Diario del Ferrol*
''*
**El Diario de Lugo*
**El Diario de Mondoñedo*
**El Diario de Orense*
**El Diario de Pontevedra*
**El Diario de Santiago*
**El Diario Ferrolano*
**eldiario.es''
Varig

**VARIG** (acrónimo de Viação Aérea Rio-Grandense) foi a primeira aeroliña fundada no Brasil, en 1927. Dende 1965 ata 1990 foi a líder e case a única internacional do país. En 2005, Varig iniciou unha reorganización xudicial, e en 2006 foi dividida en dúas compañías coñecidas informalmente como "vella" Varig, herdeira da aeroliña orixinal e xa desaparecida, e "nova" Varig, unha nova aeroliña completamente integrada en Gol Airlines.
La Coruña Católica

***La Coruña Católica*** foi un periódico editado na Coruña en 1898.

## Historia e características 
Semanario tradicionalista, apareceu o 9 de xaneiro de 1898. Dirixido por Eduardo Sánchez Miño. Publicouse cando menos até xuño dese ano.

## Véxase tamén 
### Bibliografía 
### Outros artigos 
* Lista de publicacións impresas da provincia da Coruña
Leopoldo Salgués

**Leopoldo Salgués Álvarez-Losada**, finado en Santiago de Compostela en outubro de 1925, foi un médico galego.

## Traxectoria 
Dirixiu a revista agrícola *La Crónica del Trabajo* (1901-1902). Publicou *La enfermedad del castaño y los medios y racionales para combatirla* (1903). Foi médico municipal de Santiago de Compostela. Tamén foi concelleiro de Santiago de Compostela e Comisario Rexio da escola de Veterinaria.

## Notas
Sam Simon

**Sam Simon**, nado nos Ánxeles (California) o 6 de xuño de 1955 e finado en Pacific Palisades o 8 de marzo de 2015, foi un produtor de televisión e escritor estadounidense, coñecido por realizar xunto a Matt Groening e James L. Brooks a serie de debuxos animados *The Simpsons*.

## Traxectoria 
Traballou en series como *Cheers* ou *Taxi*. Tamén foi representante dun boxeador de peso pesado, Lamon Brewster, e competiu en diversas edicións das World Series of Poker, finalizando no posto 20 no ano 2009.

No ano 2012 detectóuselle un cancro de colon terminal, polo que decidiu doar o seu patrimonio de 100 millóns de dólares a obras de beneficencia. Morreu o 8 de marzo de 2015 a causa desa enfermidade.

## Véxase tamén 
### Ligazóns externas 
* Historial como xogador profesional de póquer: http://www.wsop.com/players/playerProfile.asp?playerID=9703 
* Noticia do seu falecemento: http://www.businessinsider.com/simpsons-creator-sam-simon-dead-at-59-gives-to-charity-2015-3
* Noticia sobre as actividades deportivas de Sam Simon: http://www.tmz.com/2015/03/09/sam-simon-death-dies-boxing-manager-lamon-brewster/
* Entrevista de *60 Minutes* con Sam Simon 
* Fundación de Sam Simon para o benestar animal
El Diario (Santiago de Compostela)

***El Diario***, foi un periódico editado en Santiago de Compostela entre 1865 e 1866.

## Historia e características 
Periódico de avisos e noticias, apareceu en febreiro de 1865. Dirixido por Félix Moreno Astray, tiña como redactores a Ramón Segade Campoamor e ao propio Moreno Astray. Imprimíase nos obradoiros de Cástor Míguez. Cesou a súa publicación en abril de 1866.

## Véxase tamén 
### Bibliografía 
### Outros artigos 
* Lista de publicacións impresas da provincia da Coruña